《次韵马驹父大阅》
宋代·李洪

谭笑诗成马槊横，偏师何敢犯长城。
纵观儒帅临戎幕，想像天山破敌营。
麾帜精明严武备，山川弹压飏威声。
老来壮志浑消尽，射虎南山愧北平。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。